রাস্তাঘাটে বেরিয়ে মেয়েদের দেখে অশ্লীল মন্তব্য এবং ইঙ্গিত করার লোক খুব কম নয়। কলকাতা হোক বা মুম্বই, এমন বিকৃতমনস্ক মানুষের অভাব নেই। তেমনই এক যুবককে উচিত শিক্ষা দিলেন মুম্বইয়ের এক তরুণী। 
অটোতে যাওয়ার সময়ে এই যুবক অটোর পাশে পাশে বাইক চালিয়ে যেতে থাকে এবং হঠাৎই হস্তমৈথুন করতে শুরু করে। ঘটনাটি নজরে পড়ায় সঙ্গে সঙ্গেই ফোন থেকে যুবকটির ছবি তুলে নেন সেই তরুণী এবং মু্ম্বই পুলিশের টুইটার হ্যান্ডলে পোস্ট করে দেন।

 
মুম্বই পুলিশ সঙ্গে সঙ্গেই তৎপর হয় এবং মেয়েটিকে টুইট করে জানায় যে তারা ইতিমধ্যেই মেয়েটিকে অনুসরণ করতে শুরু করেছে। এই ঘটনার ৩ ঘণ্টার মধ্যে যুবকটি ধরা পড়ে। মুম্বইয়ের একটি সংবাদপত্রে প্রকাশিত হয়েছে এই খবর।